**IZBIRNI PREDMET –HRVAŠČINA 1**

Poučuje se tri leta, dve uri na teden, torej skupaj 204 ure. Učenec se lahko za predmet odloči v zadnjem triletju devetletne osnovne šole (7., 8. in 9. razred). Po letu ali dveh učenja hrvaškega jezika lahko izstopi iz programa, učiti pa se ga lahko začne tudi v 8. ali 9. razredu.

**Splošni cilji predmeta so:**

– pridobiti spoznanja o hrvaškem jeziku kot sredstvu sporazumevanja;

– spoznati jezikovne značilnosti (posebnosti) hrvaškega jezika;

– pridobiti osnovno jezikovno znanje;

– spoznati sistem hrvaškega knjižnega jezika na pravorečni, pravopisni, slovnični (glasoslovni, oblikoslovni, skladenjski), besedoslovni in stilistični ravnini;

– primerjanje zgradbe hrvaškega jezika z zgradbo slovenskega kot prvega jezika in tujih jezikov;

– razvijati potrebo po jezikovnem sporazumevanju;

– omogočiti in razvijati doživljanje ter presojanje (vrednotenje) estetskih ravni jezika in književnosti.

**Učne vsebine:**

**Predstavljanje sebe in drugih** (jaz, člani moje družine, moji sosedje,moji prijatelji);

**ožje in širše okolje** (moje stanovanje, hiša, ulica, mesto, kraj, pokrajina, država);

**prosti čas** (šport, igre, izleti, počitnice, glasba, kino, gledališče, televizija, tiskani in elektronski mediji);

**kupovanje in prodajanje** (vrste trgovin, kupovanje, cene, načini plačevanja, reklame, denar ipd.);

**jedi in pijače** (restavracije, naročanje in plačevanje, jedilniki, recepti, zdrava\nezdrava hrana ipd.);

**javne službe** (pošta, telefon, banka, carina, promet, policija, bolnišnica, prva pomoč ipd.);

**delo** (različni poklici in kvalifikacije, izobraževalni sistem, delovni čas, delovnik, delovno mesto ipd.);

**flora in favna** (vrste, razprostranjenost rastlinskega in živalskega sveta, zaščita narave in živali);

**tuji jeziki** (hrvaščina v sklopu sorodnih in nesorodnih jezikov);

**srečanje s knjigami** (moje najljubše knjige, knjige, iz katerih se učim);

**zemljepisne, zgodovinske in kulturne značilnosti Hrvaške.**

Hrvaščina se medpredmetno povezuje z različnimi predmeti. Ti so:

– slovenščina

– tuji jeziki

– glasbena vzgoja

– likovna vzgoja

– zgodovina

– geografija

– drugi izbirni predmeti.

**Jože Koritnik**